CELEX: 31988R3624
Language: el
Date: 1988-11-22 00:00:00
Title: Κανονισμός (ΕΟΚ) αριθ. 3624/88 της Επιτροπής της 22ας Νοεμβρίου 1988 περί επαναφοράς της εισπράξεως τελωνειακών δασμών για κοσμήματα με πολύτιμες ή μη πέτρες και μέρη αυτών, από πολύτιμα μέταλλα του κωδικού ΣΟ 7113, καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων

Avis juridique important

|

31988R3624

Κανονισμός (ΕΟΚ) αριθ. 3624/88 της Επιτροπής της 22ας Νοεμβρίου 1988 περί επαναφοράς της εισπράξεως τελωνειακών δασμών για κοσμήματα με πολύτιμες ή μη πέτρες και μέρη αυτών, από πολύτιμα μέταλλα του κωδικού ΣΟ 7113, καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  

Επίσημη Εφημερίδα αριθ. L 316 της 23/11/1988 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 3624/88 ΤΗΣ ΕΠΙΤΡΟΠΗΣ  της 22ας Νοεμβρίου 1988  περί επαναφοράς της εισπράξεως τελωνειακών δασμών για κοσμήματα με πολύτιμες ή μη πέτρες και μέρη αυτών, από πολύτιμα μέταλλα του κωδικού ΣΟ 7113, καταγωγής Ταϊλάνδης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3635/87 του Συμβουλίου της 17ης Νοεμβρίου 1987 περί εφαρμογής των γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 16,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3635/87, ορισμένα προϊόντα καθεμιάς από τις χώρες καταγωγής και εδάφη που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 15·  ότι, σύμφωνα με το εν λόγω άρθρο 15, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1986 στην Κοινότητα, προϊόντων καταγωγής τρίτων χωρών·  ότι για κοσμήματα με πολύτιμες ή μη πέτρες και μέρη αυτών, από πολύτιμα μέταλλα, του κωδικού ΣΟ 7113, η βάση αναφοράς διαμορφώνεται σε ύψος 4 813 000 Ecu· ότι, κατά την ημερομηνία 1η Νοεμβρίου 1988, οι εισαγωγές των προϊόντων αυτών στην Κοινότητα, καταγωγής Ταϊλάνδης, ανέρχονται δια καταλογισμού στο ύψος της εν λόγω βάσεως αναφοράς·  ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Ταϊλάνδης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 26 Νοεμβρίου 1988, η ανασταλείσα, δυνάμει του κανονισμού (ΕΟΚ) αριθ. 3635/87, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Ταϊλάνδης, στην Κοινότητα:  1.2 //  //  // Κωδικός ΣΟ   // Περιγραφή εμπορευμάτων   //  //  // 7113 11 00   //   Από άργυρο, έστω και επενδυμένο ή επιστρωμένο με άλλα πολύτιμα μέταλλα   // 7113 19 00   // Από άλλα πολύτιμα μέταλλα, έστω και επενδεδυμένα ή επιστρωμένα με πολύτιμα μέταλλα   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 350 της 12. 12. 1987, σ. 1.